די חנוכה ליד

די חנוכה ליד (ענגליש: The Chanukah Song) איז א גאר באקאנטע קאמישע חנוכה סינגל געשריבן און געזינגען דורך אדאם סענדלער.

דער ליד באציעט זיך צו דעם אז כאטש וואס יידן פייערן נישט ניטל זאלן זיי זיך נישט פילן ארויסגעפאלן פון זייערע חברים. און ער רעכנט אויס א ליסטע פון פערזענלעכקייטן וועלכע זענען האלב אדער אינגאנצן יידיש.

ער האט עס די ערשטע מאל געזונגען אויף סעטערדעי נייט לייוו אום דעצעמבער 3 1994. במשך די יארן האט ער עס גענוצט אין זיינע אויפטריטן, ער האט עס אריינגערעכנט אין זיין 1995 אלבאם "וואט דע העל העפנד טו מי?" און איז דאדורך געווארן א גאר פאפולער חנוכה ניגון.

די ליד האט דערגרייכט אין פארשיעדענע הויפט ליסטעס פון ניגונים און פון די אלבאם מיטן ניגון דערין האט ער שוין פארקויפט איבער צוויי מיליאן קאפּיעס.

אין 1999 און דערנאך אין 2002 האט ער ארויסגעבן פרישע ווערסיעס מיט אביסל אנדערע ליריקס, בעיקר געטוישט די נעהמען פון די סעלעבריטיס, פון דעם ניגון.

אום נאוועמבער 2015 האט ער פאהרגעשטעלט א פערטע ווערסיע ביי די ניו יארק קאמעדיע פעסטיוואל.

 ליסטע פון מענטשן וועם ער רעכנט אויס 

 ערשטע ווערסיע 
 העריסאן פארד, א פערטל ייד
 די דריי סטאדזשיס
 טאם קרוז, ער איז נישט נאר זיין אגענט....

 צווייטע ווערסיע 
 קאלווין קליין
 קארטני לאוו
 דאסטין האפמאן

 דריטע ווערסיע 
 ראס (דייוויד שווימער) און פיבי פון פריינט
 דזשערי לואיס
 בען סטילער
 דזשעק בלעק
 ראב שניידער, האלב יידיש
 אסאמא בין לאדין, נישט קיין גרויסער ליבהאבער פון יידן....

 פערטער וערסיע 
 ישוע
 עדעם לעווין
 דרעיק

 וועב לינקען 
 די ליריקס פונעם ערשטן ווערסיע http://www.asandler.com/lyrics/hanukah.shtml
 די ערשטע אויפטריט פון די ניגון אויף טעלעוויזיע https://www.youtube.com/watch?v=KX5Z-HpHH9g
 זינגט די ניגון לייוו https://www.youtube.com/watch?v=qUCNAnp2QAI
 צווייטע ווערסיע https://www.youtube.com/watch?v=neg0DCKdI8k
 דריטע ווערסיע לייוו מיט א קינדער כאר https://www.youtube.com/watch?v=d1sf5yqZX-k
 http://wgnradio.com/2014/12/17/craig-ferguson-tribute-sandlers-chanukah-song/ 
 פערטער חלק לייוו https://www.youtube.com/watch?v=6YSOZP_M6eM
 אן אפהאנדלונג אויף פאליש (פארום) http://freemorgen.com/forum/viewtopic.php?f=14&t=1104

קאטעגאריע:חנוכה
קאטעגאריע:לידער
קאטעגאריע:ענגליש
קאטעגאריע:הומאר